เมื่อ SET Index มาถึงจุดตัดสิน "ขาขึ้นอีกครั้ง" หรือ "ขาลงต่อไป" - FINNOMENA
26 ส.ค. 2560

วันนี้กระผมนายวีคิด เทรดเดอร์พ่อลูกอ่อน ขอคุยเรื่องกราฟแบบเบาๆ แต่คิดว่ามีประโยชน์ต่อหลายๆคนแน่นอน
หลายคนบอกกันว่า นี่ SET ดีดขึ้นมาจากจุดต่ำสุดราวๆ 100 กว่าจุดแล้ว…
…ตลาดหุ้นไทยเป็นขาขึ้นแล้วหรือยัง???…
สำหรับนักลงทุนสาย VI ผมไม่ทราบว่ามีมุมมองเช่นไร
แต่สำหรับสายกราฟสไตล์ผม (คนอื่นไม่รู้น่ะว่ามองยังไง)
ตลาดหุ้นช่วงนี้ตั้งแต่ต้นปี 2015 – ปัจจุบัน มันคล้ายกับตลาดหุ้นระหว่างปี 2013-2014 เอามากๆถึงมากที่สุดจริงๆ
มาลองดูกราฟที่ผมทำขึ้นมาดูก่อนคร่าวๆ
จากกราฟด้านบน…มันน่าสนใจว่าการเคลื่อนไหวของดัชนีหุ้นไทยหรือ SET นั้น “กำลังจะทำขาขึ้นรอบใหม่อีกครั้ง” จากเหตุผลดังนี้
จากกรอบสีแดงหมายเลข 1 และ 2 จะเห็นได้ว่า รูปแบบการเคลื่อนไหวหรือ pattern การวิ่งของดัชนีนั้น ค่อนข้างคล้ายคลึงกันมาก
ดัชนีในหมายเลข 1 นั้น…ถ้านับจากจุดสูงสุดของดัชนีจนถึงจุดเบรกแนวต้านของเส้น trend line นั้น ใช้เวลาประมาณ 10 เดือนถึงเกิดการเบรกเส้น trend line
ในขณะที่ตอนนี้ดัชนีในกรอบหมายเลข 2 ระยะเวลาจากจุดสูงสุดจนถึงปัจจุบัน ก็ราวๆ 1 ปีแล้วเต็มๆ
ถ้าหากดัชนีสามารถเบรกผ่านเส้น trend line สีฟ้าที่ผมตีเส้นไว้ได้…มีโอกาสค่อนข้างสูงเลยว่า ดัชนีหุ้นไทยกำลังจะกลับมาเป็นขาขึ้นเต็มตัวอีกครั้ง
เงื่อนไขนี้จะหมดไปทันที ถ้าดัชนีร่วงหลุดเส้นแนวรับ trend line ด้านล่างที่ผมตีไว้…ถ้าหลุดอีกครั้ง ก็มองเป็นขาลงต่อไป (ตอนนี้ดัชนีภาพรวมยังอยู่ในขาลงน่ะ)
เส้น RSI (Relative Strength Index) 
สังเกตง่ายๆว่า ทั้งกรอบหมายเลข 1 และ 2 นั้น เส้น RSI ของทั้งสองกรอบ ต่างก็ลงมาทดสอบ RSI ที่ต่ำกว่า 30% (OVERSOLD หรือภาวะที่แรงขายเยอะมากๆ) ถึงสองครั้งแล้วทั้งคู่ (ในวงกลมที่วงไว้ทั้ง 4 วง)
น่าสนใจเช่นกัน คือตอนนี้ ทั้ง ดัชนีหุ้นไทยและ RSI ต่างก็วิ่งแบบ Higher High หรือทำจุดสูงสุดใหม่เรื่อยๆทั้งคู่ เช่นนี้เรามองได้ว่า การทำนิวไฮแต่ละครั้งของหุ้นไทยนั้น มาพร้อมกับแรงซื้อที่มากขึ้นต่อเนื่องเช่นกัน ในมุมมองส่วนตัว ถือว่าการวิ่งเช่นนี้ ค่อนข้างสวยงาม
ข้อสังเกตอีกอย่างคือ จะมีการพยายามดันกลุ่มสื่อสาร พลังงาน และธนาคาร สลับกันไปมา เพื่อดันดัชนีหุ้นไทยขึ้นต่อเนื่อง วันไหนพลังงานแดง สื่อสารหรือธนาคารก็จะมาเป็นพระเอกแทนตลอด
เส้น MACD (Moving Average Convergence Divergence)
เส้น  MACD ผมใช้ไว้ดูเป็น trend-following momentum หรือดูแนวโน้มของ trend ของหุ้นตัวนั้นๆ หรือดัชนี ว่าอยู่ในภาวะกระทิง (bullish) หรือหมี (bearish)
ในกรอบหมายเลข 1 และ 2 มีจุดน่าสนใจคือ ตอนนี้ดัชนีหุ้นไทยนั้น  MACD ทะลุ 0 มาแล้ว จึงให้น้ำหนักไปในทางภาวะกระทิง ที่สำคัญคือ MACD ตอนนี้จากกราฟ ทำ higher high อยู่ ซึ่งรูปแบบคล้ายกับ MACD ของกรอบหมายเลข 1 อยู่พอสมควร
สรุปในมุมมองของผมคนเดียว
เงื่อนไขทุกอย่างตอนนี้ ในทุก indicator ที่ผมชอบใช้ ค่อนข้างให้น้ำหนักไปทางที่ว่า หุ้นไทยมีโอกาสจะทำขาขึ้นรอบใหม่
หากดัชนีไม่ร่วงหลุดเส้นแนวรับที่ตีไว้…การย่อลงของดัชนีต่อจากนี้ อาจจะให้น้ำหนักไปทาง ย่อเพื่อเด้ง มากกว่า ย่อเพื่อเดี้ยง
กลยุทธ์การเทรดต่อจากนี้ อาจจะเป็น สะสมหุ้นรายตัวที่ชอบ ในกลุ่มอุตสาหกรรมที่มีแนวโน้มจะนำตลาด (lead the market
) หรือมีแนวโน้มผลประกอบการจะดีต่อเนื่องครับ
คำเตือน
• การลงทุนมีความเสี่ยง ผู้ลงทุนควรศึกษาข้อมูลก่อนการตัดสินใจลงทุน
• ผลการดำเนินงานในอดีตไม่ได้เป็นเครื่องยืนยันผลการดำเนินในอนาคต
• การนำเสนอข้อมูลข้างต้น มิใช่การให้คำแนะนำการลงทุน
• การลงทุนใดๆ ต้องเกิดจากการศึกษา วิเคราะห์ข้อมูลและตัดสินใจลงทุน บนความเสี่ยงที่รับได้ของนักลงทุนเอง
• ทางผู้ให้ข้อมูลขอสงวนสิทธิ์ ไม่รับผิดชอบต่อความสูญเสียในทุกกรณีที่อาจเกิดขึ้นจากการให้ข้อมูลข้างต้น
แท็ก:
แชร์บทความ:
ผู้เขียน
Wizard Kid
พีร์ บุญชนะวิวัฒน์ (Wizard Kid) อดีตโบรกเกอร์หนุ่มผู้ผันตัวมาเป็น Prop. Trade ด้านอนุพันธ์และหุ้นให้กับบริษัทหลักทรัพย์สองแห่งในอดีต ปัจจุบันลาออกมาเป็นเทรดเดอร์อาชีพเต็มตัว รวมถึงวิทยากรรับเชิญให้กับตลาดหลักทรัพย์แห่งประเทศไทย บริษัทหลักทรัพย์ รวมถึงองค์กรต่างๆ และเป็นเจ้าของแฟนเพจสุดเฟี้ยวในชื่อ "Wizard Kid"